Armada - Uiquipedia

# Armada

### De Uiquipedia

L'armada o marina de guerra ye la seición armada que tien por xera la defensa d'un estáu per mar (magar que dalgunos países namái tienen una marina únicamente fluvial).

L'acorazáu Yamato (1940-1945) perteneciente a l'Armada Imperial Xaponesa.

## [editar] Tipos d'Armaes

Nesta clasificación cadún de los ñiveles engobla al anterior[1].

- Marina de guerra: sedría la que trabaya con buques nel mar o nos ríos y llagos ñavegables. Magar que seya la más simple, ye pal estáu costosa de caltener, pues nun solo implica tener barcos, sinon tamién puertos, llugares pa reparar les naves y personal especializáu. Poro, non tolos países del mundiu puen cuntar realmente con una marina de guerra.
- Con aviación naval embarcada: requier tener a lo menos ún portaaviones (d'una o otra clas), lo qu'aumenta muncho'l gastu al ser naves cares d'operar y caltener. Nel mundiu nun lleguen a 10 los estaos con esta capacidá, pesie a que Xapón estudia la posibilidá d'adquirir un portaaviones o un daqué buque que faiga les mesmes xeres.
- Con fuercia anfibia: tiénenla les armaes más potentes del mundiu. Ñecestia, amás de la capacidá aéreo, una capacidá pa tresportar un gran númberu de tropes (xeneralmente dellos miles de soldaos), con vehículos de toa triba (Incluyíos los blindaos y los helicópteros), armalos y abastecerlos de tolo ñecesario pa vivir y cumplir la so misión. Munchos estaos tienen buques d'asaltu y cuerpos d'infantería de marina, pero nun tienen portaaviones que-yos dean cobertura, poro, nun son realmente fuercies anfibies. Esta capacidá tienla namái un grupu d'ocho estaos nel mundiu.

## [editar] El mandu

Les denomaciones de los estramaos componantes de l'armada, estrémense de les de los otros exércitos, adautándose al calter de les unidaes navales. El mandu de les agrupaciones d'unidaes mayores recaye nos oficiales xenerales (contralmirantes, vicealmirantes y almirantes)

El personal de l'armada estrémase pol gráu militar; xeneralmente los estudiantes del arma son denomaops cadetes o guardiamarines. Dempués de cinco años asciéndenlos al grau d'Alféreces de Fragata y siguen progresando fasta'l grau másimu d'Almirante.

### [editar] Escala de Graos

- CUERPU XENERAL DE L'ARMADA/OTROS CUERPOS DE L'ARMADA

  - Oficiales subalternos:
    - Alférez de Fragata - Alférez
    - Teniente Segundu o Alférez de Navíu - Teniente
    - Teniente Primeru o Teniente de Navíu - Capitán
  - Jefes:
    - Capitán de Corbeta - Comandante
    - Capitán de Fragata - Teniente Coronel
    - Capitán de Navíu - Coronel
  - Oficiales xenerales:
    - Contralmirante - Xeneral de Brigada
    - Vicealmirante - Xeneral de División
    - Almirante - Teniente Xeneral
    - Almirante Xeneral
    - Capitán Xeneral - Capitán Xeneral

- Suboficiales

  - Sarxentu
  - Sarxentu Primeru
  - Brigada
  - Subteniente
  - Suboficial Mayor

- Marinería y tropa

  - Marineru - Soldáu
  - Cabu - Cabu
  - Cabu Primeru - Cabu Primeru
  - Cabu Mayor - Cabu Mayor

Ver nesti enllaz como exemplu de los de l'Armada Española (Castellán): (Armada española

## [editar] Vere tamién

- Fuercies Armaes
- Exércitu
- Fuercia Aérea
- Oficial (fuercies armaes)
- Suboficial (fuercies armaes)

## [editar] Enllaces esternos

Plantilla:Wiktionary

- Armada Argentina (en castellán)
- Real Marina Británica (en inglés)
- Armada de Colombia (en castellán)
- Armada de Chile (en castellán)
- Armada Española (en castellán)
- Marina de los Estados Unidos (en inglés)
- Armada de México (en castellán)
- Marina de Guerra del Perú (en castellán)
- Armada Nacional del Uruguay (en castellán)
- Armada de Venezuela (en castellán)

Retrieved from "http://ast.wikipedia.org../../../a/r/m/Armada.html"

Categoría: Exércitu

##### Views

- Artículu
- Discusión
- Revisión actual

##### Buscar

##### Otres llingües

- Català
- Español
- Dansk
- Deutsch
- English
- Français
- 日本語
- Slovenščina